ПРОТОКОЛ № 23
от заседание на Комисия по правни въпроси 
на Висшия съдебен съвет, проведено на 30 юни 2014 г.

Днес, 30 юни 2014 г., понеделник от 15.00 ч. в сградата на Висшия съдебен съвет, се проведе заседание на Комисията по правни въпроси на ВСС в състав:

     	     ПРЕДСЕДАТЕЛ:     	ЮЛИАНА КОЛЕВА							
ЧЛЕНОВЕ:		СВЕТЛА ПЕТКОВА 
						ЮЛИЯ КОВАЧЕВА 
						КАРОЛИНА НЕДЕЛЧЕВА								           НЕЗАБРАВКА СТОЕВА 
												
На заседанието присъстваха експертните сътрудници на комисията: Саша Харитонова –  и.д. главен секретар и Мартин Величков – старши експерт-юрисконсулт.
По т. 1 от дневния ред на заседанието на КПВ присъства председателят на Софийски окръжен съд г-н Филип Владимиров.

По внесените допълнителни точки и на основание последвалите разисквания по дневния ред,

КОМИСИЯТА ПО ПРАВНИ ВЪПРОСИ
Р Е Ш И:

Включва в дневния ред следните допълнителни точки:
- Становище на Българския институт за правни инициативи /БИПИ/ относно предложения за промени в Правилата за избор на кандидатите за председател на ВКС, ВАС и Главен прокурор;
- Писмо от Министерство на вътрешните работи относно проект на Закон за изменение и допълнение на Закона за борба срещу противообществените прояви на малолетните и непълнолетните /ЗИДЗБППМН/, за предварително съгласуване.

Д Н Е В Е Н   Р Е Д:

1. ОТНОСНО: Среща с председателя на Софийски окръжен съд относно писмото на Мария Златарева – съдия в Районен съд гр. Пирдоп, във връзка с организацията на работа в РС Пирдоп. 

Г-н Владимиров отговори на въпросите на членовете на Комисията свързани с командироването на съдия Симеон Гюров от РС-Пирдоп в Софийски окръжен съд – цели, мотиви, както и за създалата се обстановка в РС-Пирдоп в резултат на това командироване. Представи и информация за обучението на съдия Мария Златарева от РС-Пирдоп.

След като изслуша обясненията на председателя на Софийски окръжен съд,
КОМИСИЯТА ПО ПРАВНИ ВЪПРОСИ
Р Е Ш И:

1.1. Приема за сведение писмото на Мария Златарева – съдия в Районен съд гр. Пирдоп, във връзка с организацията на работа в РС Пирдоп.

2. ОТНОСНО: Запитване от председателя на Районен съд гр. Карлово във връзка с изискванията за притежаване на образователно-квалификационна степен „бакалавър” от лице, кандидатствало в конкурс за длъжност „административен секретар”.

КОМИСИЯТА ПО ПРАВНИ ВЪПРОСИ
Р Е Ш И:

2.1. Решението на Висшия съдебен съвет по протокол № 15/03.04.2014 г., т. 92 да се изпрати на председателя на Районен съд гр. Карлово, за сведение.

3. ОТНОСНО: Писмо от председателя на Апелативен съд гр. Варна за становище по поставени въпроси, касаещи натовареността на съда, в изпълнение на решение на ВСС по протокол № 22/29.05.2014 г. , т.82.

КОМИСИЯТА ПО ПРАВНИ ВЪПРОСИ
Р Е Ш И:

3.1. Приема за сведение писмото на председателя на Апелативен съд гр. Варна относно въпроси, касаещи натовареността на съда, в изпълнение на решение на ВСС по протокол № 22/29.05.2014 г. , т.82.

4. ОТНОСНО: Решение на Комисия „Съдебна администрация” от 18.06.2014 г. във връзка с писмо от председателя на РС-Пловдив за становище относно определяне на допълнително възнаграждение за ранг на съдебен служител.

КОМИСИЯТА ПО ПРАВНИ ВЪПРОСИ
Р Е Ш И:

4.1. Възлага на Саша Харитонова – и.д. главен секретар на ВСС да изготви отговор до председателя на РС-Пловдив за определяне на допълнително възнаграждение за ранг на съдебен служител.

5. ОТНОСНО: Решение на Комисия „Публична комуникация” от 17.06.2014 г. за определяне на дата за среща с Националното бюро за правна помощ. 

КОМИСИЯТА ПО ПРАВНИ ВЪПРОСИ
Р Е Ш И:

5.1. Възлага на техническия сътрудник на комисията да уточни с експертните сътрудници на Комисия „Публична комуникация” датата и темите  за срещата с Националното бюро за правна помощ.

6. ОТНОСНО: Акт № 30/20.06.2014 г. на Гражданския съвет към ВСС относно обсъждане на проект за изменение и допълнение на Правилата за избор на кандидати за председатели на ВКС, ВАС и главния прокурор.

КОМИСИЯТА ПО ПРАВНИ ВЪПРОСИ
Р Е Ш И:

6.1. Приема за сведение Акт № 30/20.06.2014 г. на Гражданския съвет към ВСС относно обсъждане на проект за изменение и допълнение на Правилата за избор на кандидати за председатели на ВКС, ВАС и главния прокурор.

ДОПЪЛНИТЕЛНИ ТОЧКИ:

7. ОТНОСНО: Становище на Българския институт за правни инициативи /БИПИ/ относно предложения за промени в Правилата за избор на кандидатите за председател на ВКС, ВАС и Главен прокурор.

МОТИВИ: След обсъждане на резултатите от заседанието на Гражданския съвет и внесените предложения по Правилата за изменение и допълнение на Правилата за избор на кандидати за председател на ВКС, ВАС и Главен прокурор, 

КОМИСИЯТА ПО ПРАВНИ ВЪПРОСИ 
предлага на Висшия съдебен съвет да вземе следното 
р е ш е н и е:

7.1. ПРИЕМА Правила за изменение и допълнение на Правилата за избор на кандидати за председател на ВКС, ВАС и Главен прокурор, съобразно подкрепата и предложенията на Комисията по правни въпроси.
Приложение-1: Текст с предложенията на КПВ и на вносителите на предложенията.
Със специална забележка, че предложенията за изменения са в черно.
Приложение-2: Акт № 30/20.06.2014 г. на Гражданския съвет.

7.2. Към предложението да се приложи Акт № 30/20.06.2014 г. на Гражданския съвет.
7.3. След проведено обсъждане и гласуване с 3 гласа „за”, 1 „против” и 1 „въздържал се”, становището на БИПИ да се приложи към предложението на Комисията.
7.4. Правилата в този вид със становищата, с акта на Гражданския съвет и становището на БИПИ да се качат на сайта на ВСС и да се включат в дневен ред за заседанието на ВСС на 10.07.2014 г.

8. ОТНОСНО: Писмо от Министерство на вътрешните работи относно проект на Закон за изменение и допълнение на Закона за борба срещу противообществените прояви на малолетните и непълнолетните /ЗИДЗБППМН/, за предварително съгласуване.

КОМИСИЯТА ПО ПРАВНИ ВЪПРОСИ
Р Е Ш И:

8.1. ОТЛАГА разглеждането на т. 8 за следващото заседание на комисията.
8.2. Предоставя проекта на Закон за изменение и допълнение на Закона за борба срещу противообществените прояви на малолетните и непълнолетните /ЗИДЗБППМН/ на членовете на Висшия съдебен съвет за изразяване на становища в срок до 07.07.2014 г.

ПРЕДСЕДАТЕЛ
НА КОМИСИЯТА:	/П/     
                          ЮЛИАНА КОЛЕВА